Mikk Granström

**Mikk Granström** (sündinud 30. juunil 1987 Tallinnas) on eesti filmirežissöör ja filmifestivalide korraldaja.

## Elulugu
Aastatel 1994–2007 õppis Granström Kadrioru Saksa Gümnaasiumis.

Teekond filmi juurde sai alguse juba põhikoolis, kui Granström tegi oma esimese lühimängufilmi "Must vari", millele järgnes pea igal aastal veel üks film. Koolinoortele suunatud festivali "KSG NUI"  korraldusmeeskonda sattus Granström samuti põhikoolis ning gümnaasiumis oli ta juba festivali peakorraldaja. "KSG NUI" sai Granströmi eestvedamisel tuntuks üle Eesti. Festivali kajastasid nii ajalehed, ajakirjad kui televisioon. Festivali "KSG NUI" korraldas ta kuni 2008. aastani. Nende aastate jooksul võitis ta korra ka ise festivali, kui nii publiku kui ka žürii lemmikuks valiti film "Vale". 

Gümnaasiumis mängis Granström jalgpalli ja tegeledes pikamaajooksuga. 800 meetri jooksus noppis ta koolis esikohad. Granströmi jalgpallitreener oli Benno Tael.

2007. aastal alustas Granström õpinguid Tallinna Ülikoolis (lõpetas 2010) ja 2008. aastal kutsuti ta Eesti Filmi Päevi korraldama. Pärast esimest katsetust väljaspool kooliseinu kutsuti Granström Tallinna Pimedate Ööde Filmifestivalil korraldama laste- ja noortefilmide festivali Just Film, mida ta juhib siiani. Lisaks on Granström telesaadete produtsent, peab noortele filmialaseid loenguid ning lööb kaasa ühiskondlikes tegevustes.

## Festivalid
*2004–2007 "KSG NUI"
*2008 Eesti Filmi Päevad, projektijuht
*2008–... laste- ja noortefilmide festival Just Film, tegevjuht ja programmikoostaja

## Filmograafia
### Filmid
*2002 – lühimängufilm "Must Vari" (29 minutit) – režissöör
*2003 – lühimängufilm "Läbi vorsti" (32 minutit) – režissöör
*2004 – dokumentaalfilm "Ajaratas Leonhard Lapin" (45 minutit) – režissöör
*2005 – lühimängufilm "Šedööver" (29 minutit) – režissöör. Film võitis Mark Soosaare filmifestivalil „F_ILM“ teise koha 
*2006 – lühimängufilm "Lava" (30 minutit) – režissöör. Film pääses Euroopa noortefilmifestivalile Berliini
*2007 – lühimängufilm "Vale" (27 minutit) – režissöör
*2009 – lühimängufilm "Kõnni tasa üle silla" (45 minutit) – režissöör
*2009 – lühimängufilm "Üleöö kuulsaks" (33 minutit) – režissöör

### Televisioon
*OÜ Eesti Spordikanal, režissöör/monteerija (2008–2009)
*"REC", produtsent (2011)

## Tunnustus
* 2006 – Pärnu Noortekonverentsi konkursi "Hea eeskuju" võitja 
* 2006 – Äripäeva kuu täht
* 2006 – SINA Noored tiitel Lahe! filmifestivali "KSG NUI" korraldamise eest
* 2007 – Kadrioru Saksa Gümnaasiumi aasta tegija
* 2009 – UNICEFi maailmakomitee UNICA kuldmedali laureaat
* 2010 – Karl Suure Euroopa noorteauhinna Eesti vooru võitja (Just Film)
* 2026 – Valgetähe V klassi teenetemärk

## Isiklikku
Granströmil on poolteist aastat noorem õde.

## Viited

## Välislingid
* Liis Epro "Noortefilmid saavad küllaga raha" Äripäev, 29. september 2006
* Liis Epro "Mikk kuulutati aasta eeskujuks" Äripäev, 20. oktoober 2006
* Virve Liivanõmm "Mikk teab, mis Mikk tahab" Õpetajate Leht, 24. november 2006
* Mikk Granström "Üks inimene kardab teist" Õpetajate Leht, 30. märts 2007
* "Täna toimub Tallinnas saksa filmi "Suvebluus" maailmaesilinastus" UusEesti, 21. november 2009
* Intervjuu Mikk Granström Eesti Filmi Päevad, 30. märts 2010
* Mikk Granström osaleb Koolifilmi žüriis 25. aprill 2011